paragraph_text: "Promiscuous" je objavljena kao prvi singl albuma u Sjevernoj Americi početkom 2006. godine te kao drugi singl u ostatku svijeta sredinom iste godine, osim u Latinskoj Americi gdje je singl objavljen kao treći singl krajem godine. Pjesma je primila pozitivne odgovore javnosti te je postala Nellyin prvi singl broj jedan u SAD-u. Osvojila je nagradu Billboard Music Awards u kategoriji "najbolje pop pjesme"; nominirana je za nagradu Grammy za "najbolju pop suradnju s vokalima" te je osvojila nagradu Juno Awards kao singl godine. "Promiscuous" je zauzela treće mjesto na Billboardovoj godišnjoj ljestvici Hot 100 singlova 2006. godine. Ujedno to je zadnja pjesma do sada koja je odjednom bila na vrhu ljestvica Billboard Hot 100 i Billboard Dance Club Play.